b"\n_START_ARTICLE_\nAnthony Parker\n_START_SECTION_\nUniversitat i inicis a l'NBA\n_START_PARAGRAPH_\nParker va jugar al b\xc3\xa0squet a l'Institut Naperville Central i m\xc3\xa9s tard a la Universitat de Bradley, on va fer una mitjana al seu tercer any de 18.9 punts per partit amb un 42% de llan\xc3\xa7aments de tres, i es va convertir en el MVP de la Missouri Valley Conference._NEWLINE_Posteriorment, va ser seleccionat en la 21a posici\xc3\xb3 del Draft de l'NBA de 1997 per New Jersey Nets, encara que va ser immediatament traspassat a Philadelphia 76ers. A les dues campanyes que va passar en els 76ers, Parker va estar molt castigat per les lesions, jugant 39 partits de temporada regular i anotant un total de 74 punts. En la temporada 1999-2000 va ser traspassat a l'Orlando Magic junt amb Harvey Grant per Billy Owens. En els Magic la cosa en va canviar poc, amitjanant 3,6 punts i 1,7 rebots en 16 partits abans de ser tallat el gener de 2000. Va finalitzar la temporada jugant a Quad City Thunder de la CBA, amb una mitjana d'11,5 punts en 26 partits.\n_START_SECTION_\nEuropa\n_START_PARAGRAPH_\nA la campanya 2000-01, Parker va fitxar pel Maccabi Tel Aviv. Va ser fitxat per omplir el buit que deixava la retirada de Doron Sheffer, i va liderar l'equip en anotaci\xc3\xb3, rebots, taps, i a m\xc3\xa9s es va guanyar el p\xc3\xbablic amb els seus mates. El seu primer any en el Maccabi, va guanyar la lliga, la copa i la Suproleague. En la seg\xc3\xbcent temporada, la 2001-02, els \xc3\xa8xits van continuar, al\xc3\xa7ant-se de nou amb els dos t\xc3\xadtols dom\xc3\xa8stics i arribant a la Final Four de l'Eurolliga. _NEWLINE_Parker va abandonar Israel el 2002 i al gener de 2003 va fitxar per la Virtus Roma, jugant 27 partits de lliga i amitjanant 14.5 punts per partit i 5.6 rebots. Tanmateix, mig any va tornar al Maccabi, ajudant-lo el 2004 i 2005 a guanyar la lliga, la copa i l'Eurolliga. El 2004 va ser nomenat MVP de la Final Four de l'Eurolliga, i el 2005 MVP de l'Eurolliga i incl\xc3\xb2s en el millor equip del torneig. En la seva \xc3\xbaltima temporada a Israel, va guanyar de nou els campionats nacionals, per\xc3\xb2 aquesta vegada va caure a la final de l'Eurolliga davant de PBC CSKA Moscow per 73-69. Una vegada m\xc3\xa9s, va ser nomenat MVP de l'Eurolliga i per primera vegada va ser incl\xc3\xb2s en el millor quintet. _NEWLINE_Despr\xc3\xa9s de tenir una mitjana de 13,6 punts, 4,8 rebots i 1,8 robades en la seva carrera a la lliga israeliana, i 15,8 punts, 5,7 rebots i 1,6 robades a l'Eurolliga, Parker tornava a l'NBA firmant com a agent lliure amb Toronto Raptors."